Shimoliy Koreya qimmatbaho soatlar, zargarlik buyumlarini sotishdan tushgan mablag‘larni o‘z yadro dasturini moliyalashtirishga sarflamoqda, deb yozadi Daily Mail. OAVda Pxenyandagi ikkita nufuzli do‘kondan olingan fotosuratlar tarqaldi. Iddao etilishicha, ular Puksae Shop va Pottongang Ryugyong Shop savdo nuqtalaridir. Suratlarda turli mahsulotlarni ko‘rish mumkin, ular orasida – parfyum, kiyim-kechak, zargarlik buyumlari bor. Ba’zi ma’lumotlarga ko‘ra, taqdim etilgan mahsulotlar orasida Montblanc markali soat ham bor, biroq brendning egasi – Richemont kompaniyasining xabar berishicha, KXDR yoki sanksiyalar ostida bo‘lgan boshqa davlatlarda savdo qilmaydi. Kompaniyada ushbu holatda gap mahsulotlarni noqonuniy yetkazib berish yo‘li, soxta tovarlar yoki eski mahsulotlar haqida borayotganini istisno etishmagan. Avvalroq Yaponiya Shimoldan tahdid bahonasida o‘z konstitutsiyasini o‘zgartirish niyatida ekani xabar qilingandi.